CELEX: C2005/155/50
Language: hu
Date: 2005-06-25 00:00:00
Title: T-154/05. sz. ügy: Carmela Lo Giudice által az Európai Közösségek Bizottsága ellen 2005. április 15-én benyújtott kereset

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/25
            
         Carmela Lo Giudice által az Európai Közösségek Bizottsága ellen 2005. április 15-én benyújtott kereset
   (T-154/05. sz. ügy)
   (2005/C 155/50)
   Az eljárás nyelve: francia
   Carmela Lo Giudice (lakóhelye: Strambeek Bever [Belgium], képviselik: Gilles Bounéou és Fréderic Farbetti ügyvédek, kézbesítési cím: Luxembourg) 2005. április 15-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1)
            
            
               semmisítse meg a 2005. január 18-i 05/399. sz. kifejezett elutasító határozatot,
            
         
               2)
            
            
               szükség esetén semmisítse meg a felperes 2003. november 28-i segítségnyújtás iránti kérelmének elutasításáról szóló hallgatólagos határozatot, és a felperes 2003. december 23-i segítségnyújtás iránti kérelmét elutasító hallgatólagos határozatot,
            
         
               3)
            
            
               állapítsa meg, hogy a felperes munkavégzése során lelki zaklatásnak volt kitéve,
            
         
               4)
            
            
               kötelezze az alperest, hogy a nem kártérítés címén ítéljen meg a felperesnek 100 000 euró (százezer euró) kártérítést, fenntartva a jogot annak a lelki zaklatás alapján történő felemelésére vagy megváltoztatására, tekintettel arra, hogy a felperes jövője teljesen bizonytalan és egészsége nagymértékben megromlott,
            
         
               5)
            
            
               tartson fenn minden jogot, különösen a Bizottság Vizsgálati és Fegyelmi Hivatalának 2005. január 7-i indítványában foglalt tanúmeghallgatások megismerésének jogát,
            
         
               6)
            
            
               kötelezze az alperest a költségek viselésére.
            
         Jogalapok és fontosabb érvek
   A felperes a Bizottság tisztviselőjeként hivatali út betartásával 2003. november 28-án és 2003. december 23-án két segítségnyújtás iránti kérelmet nyújtott be, azt állítva, hogy munkahelyén lelki zaklatás áldozata volt. Keresetében e kérelmek elutasítását, illetve az ezt követően benyújtott panasz elutasítást vitatja.
   Keresetének alátámasztására a felperes előadja, hogy feljebbvalója által neki kiosztott feladatok mennyiségére és feljebbvalója által neki küldött elektronikus üzenetekre tekintettel tagadhatatlanul tényleges lelki zaklatásnak volt kitéve. Ez alapján a megtámadott határozatok sértik a személyzeti szabályzat 12. cikkét.
   E segítségnyújtás iránti kérelmek elutasítása a felperes szerint sérti a személyzeti szabályzat 24. cikkét, illetve N. Kinnock által a lelki zaklatással kapcsolatban 2003. október 15-én előterjesztett javaslatot. A felperes egyebekben a 2005. január 18-i határozat indokolásának hiányára, az önkényes eljárás tilalma elvének megsértésére, hatáskörrel való visszaélésre, a bizalomvédelem elvének megsértésére, végül a „patere legem quam ipse fecisti” elvének és a gondossági kötelem megsértésére hivatkozik.